ઘરનું ઘર વસાવવાની ઇચ્છા ધરાવતા આસામીને તમામ પ્રકારની જરૂરી સુવિધા મળે, બિલ્ડરો દ્વારા છેતરપીંડી ન થાય તેવા આશયથી રાજ્ય સરકારે બિલ્ડરો માટે ‘રેરા'નો કાયદો બનાવ્યો છે. બિલ્ડરો માટે આ કાયદો તમામ રીતે ‘ફિક્સ'માં મુકાઇ જાય તેવો છે. આમછતા મને ક મને સ્વીકાર્યો છે. કાયદાને લઇને કેટલિક વહીવટી સમસ્યા ઉભી થાય ત્યાંરે સૌરાષ્ટ્રના બિલ્ડરોને છેક ગાંધીનગરના ધક્કા ખાવા પડે છે. સ્થાનિક કક્ષાએ જ પ્રશ્નનો ઉકેલ આવે તે માટે ‘રેરા'ની સૌરાષ્ટ્ર કક્ષાએ ઝોન ઓફિસ રાજકોટમાં બનશે તેવો સંકેત ‘નવગુજરાત સમય'એ સૌપ્રથમ આપ્યો હતો. અંતે આ આયોજન ફાઇનલ થવા જઇ રહ્યુ છે. દીવાળી પછી રાજકોટમાં સૌરાષ્ટ્રની ઝોન ઓફિસનું આખુ સેટઅપ તૈયાર કરવા સરકારે આયોજન હાથ ધર્યુ હોવાનું ગાંધીનગરના સૂત્રોમાંથી જાણવા મળે છે.